Η επίδραση της επιβεβαίωσης του εαυτού στις αντιλήψεις μαθητών/τριών δευτεροβάθμιας εκπαίδευσης για την εικόνα σώματος και το μάθημα φυσικής αγωγής
Creators: name: Σπανού, Ελένη Δημητρίου
Publisher: name: Aristotle University of Thessaloniki
Year: 2020
Subjects: Επιβεβαίωση του εαυτού
Εικόνα του σώματος
Έφηβοι
Self-affirmation
Body image
Adolescence

description: Σκοπός της παρούσας έρευνας ήταν να μελετηθεί η επίδραση της θεωρίας της επιβεβαίωσης του εαυτού στην αντίληψη των εφήβων σχετικά με την εικόνα του σώματός τους, την αυτοεκτίμηση τους και την αντίληψή τους σχετικά με την εκπαιδευτική διαδικασία της Φυσικής Αγωγής, καθώς και η αλληλεπίδραση των τριών αυτών διαστάσεων. Στην έρευνα συμμετείχαν 176 μαθητές/τριες γυμνασίου, χωρισμένοι τυχαία σε δύο ομάδες (παρέμβασης και ελέγχου). Το πρόγραμμα παρέμβασης, διάρκεια μίας ώρας, αποτελούταν από τρία μέρη. Στο πρώτο μέρος, οι μαθητές/τριες της ομάδας παρέμβασης συμπλήρωσαν μια άσκηση επιβεβαίωσης του εαυτού, ενώ οι υπόλοιποι ένα ερωτηματολόγιο γενικού ενδιαφέροντος. Στο δεύτερο μέρος προβλήθηκε ένα βίντεο διάρκειας 9 λεπτών, σχετικά με τις απόψεις εφήβων για την εικόνα του σώματός τους, τις συνέπειες της έλλειψης άσκησης και της καθιστικής ζωής, καθώς και το ρόλο της Φυσικής Αγωγής στο ακαδημαϊκό περιβάλλον. Στο τελευταίο σκέλος, όλοι οι συμμετέχοντες συμπλήρωσαν ένα ερωτηματολόγιο, από όπου προέκυψαν δείκτες μέτρησης της ικανοποίησής για την εικόνα του σώματος, την αξιολόγηση του βάρους και της αντίληψής σχετικά με το πώς θεωρούν οι ίδιοι ότι τους βλέπουν οι άλλοι. Επίσης, μετρήθηκε η αυτοεκτίμησή, η ικανοποίησή από το μάθημα της Φυσικής Αγωγής, η ύπαρξη άγχους κατά την διάρκεια εκτέλεσης ασκήσεων και ο ρόλος του καθηγητή/τριας της Φ.Α.. Από την στατιστική ανάλυση των απαντήσεων δεν προέκυψαν στατιστικά σημαντικές διαφορές μεταξύ της ομάδας παρέμβασης και της ομάδας ελέγχου, τόσο στο συνολικό δείγμα, όσο και στα επιμέρους δείγματα των αγοριών και των κοριτσιών, για οποιαδήποτε από τις τρεις διαστάσεις της αντίληψης σχετικά με την εικόνα του σώματός, την αυτοεκτίμηση και την αντίληψή για την εκπαιδευτική διαδικασία της Φυσικής Αγωγής. Διαπιστώθηκε η ύπαρξη ισχυρής θετικής συσχέτισης μεταξύ της αξιολόγησης της εικόνας του σώματος και της αυτοεκτίμησης των συμμετεχόντων, ανεξάρτητα από την υποομάδα στην οποία ανήκαν. Διαπιστώθηκε μέτρια προς ισχυρή θετική συσχέτιση μεταξύ της αυτοεκτίμησης και της έλλειψης σωματικού και γνωστικού άγχους κατά την εκτέλεση της άσκησης. Το γεγονός ότι δεν προέκυψαν στατιστικά σημαντικά αποτελέσματα, τα οποία να υποδηλώνουν ότι υπήρξε βελτίωση στις παραμέτρους που μελετήθηκαν εξαιτίας της παρέμβασης επιβεβαίωσης του εαυτού, μπορεί να ερμηνευθεί ως συνέπεια του ότι η επιβεβαίωση του εαυτού από τη φύση της δεν αποσκοπεί στη βελτίωση της εικόνας του εαυτού, αλλά ουσιαστικά αποτελεί ένα μηχανισμό ο οποίος στοχεύει στην ανεύρεση εναλλακτικών πηγών εκτίμησης του εαυτού όταν μια από τις διαστάσεις του εαυτού απειλείται.
description: The purpose of the present research was to study the effects of the self-affirmation theory on adolescents' perceptions of their body image, self-esteem, and perception of the physical education curriculum, as well as the interaction of these three dimensions. The study involved 176 high school students, randomly divided into two groups (intervention and control). The one-hour intervention program consisted of three parts. In the first part, students in the intervention group completed a self-confirmation exercise, while the rest completed a questionnaire of general interest. In the second part, a 9-minute video on adolescents' perceptions of their body image, the consequences of lack of exercise and sedentary life, as well as the role of Physical Education in the academic environment was presented. In the last part, all participants completed a questionnaire, which yielded indicators for measuring the satisfaction regarding their body image, weight assessment, and their perception of how they perceive themselves to be viewed by others. Self-esteem, satisfaction from the Physical Education lesson, stress during exercise, and the role of the teacher were also measured. The statistical analysis of the participants' answers, reviled no statistically significant differences between the intervention and the control groups, both in the overall sample and in the individual samples of boys and girls, for any of the three dimensions regarding the perception of body image, self-esteem and the perception of physical education curriculum. There was a strong positive correlation between the perception of body image and self-esteem, regardless of the subgroup that the participants belonged to. There was a moderate to strong positive correlation between self-esteem and the lack of physical and cognitive anxiety during the execution of exercise. The fact that there were no statistically significant results, indicating that there was an improvement in the parameters studied due to the self-affirmation intervention, may be interpreted as a consequence of the fact that self-affirmation, by its nature, does not aim to improve self-esteem, but is essentially a mechanism designed to discover alternative sources of self-esteem when one of the dimensions of the self is threatened.